поне когато четящото устройство е в пряк контакт с телесната повърхност на еднокопитното животно на мястото, където транспондерът би бил имплантиран в съответствие с член 13, параграф 2;
 б)всички клинични признаци, които показват, че имплантиран преди това транспондер или поставена преди това маркировка, е била отстранена или изменена по хирургичен път;
 в)всеки знак или указание, че на еднокопитното животно е бил приложен алтернативен метод за идентификация, разрешен в съответствие с член 16.
 2.Когато мерките, предвидени в параграф 1 от настоящия член, разкрият съществуването на имплантиран преди това инжектируем транспондер или ушни марки, или друг алтернативен метод за идентификация, приложен в съответствие с член 16, показателен за завършена предходна идентификация в съответствие с раздел 2, глава III, компетентният орган или, когато е приложимо, органът с делегирани правомощия:
 а)издава дубликат или идентификационен документ, заместващ оригинала, в съответствие с член 25 или член 26 в зависимост от наличната информация;
 б)въвежда по подходящ начин кода, показан чрез транспондера или ушните марки, или информацията за алтернативния метод за проверка на идентичността в полетата за идентификационните данни в част А, и контурната схема, предвидена в раздел I, част Б от образеца на идентификационен документ за еднокопитни животни, посочен в част 1 от приложение II.
 3.Когато е потвърдено недокументирано отстраняване на инжектируем транспондер, ушна марка или алтернативен метод за идентификация, посочен в параграф 1, буква в), при еднокопитно животно, родено в Съюза, компетентният орган или, когато е приложимо, органът с делегирани правомощия издава дубликат на идентификационен документ в съответствие с член 25 или идентификационен документ, заместващ оригинала, в съответствие с член 26.
 Член 13
 Процедури и оперативни правила за идентификационните средства и метода за идентификация
 1.Средствата за идентификация се поставят от ветеринарен лекар или, когато това е предвидено в националното законодателство, от упълномощено и надлежно обучено и квалифицирано лице.
 2.Инжектируемият транспондер се имплантира парентерално, след подходяща подготовка на мястото на инжектиране, от лявата страна на шията на еднокопитното животно, в средата между тила и най-високата част на гърба и в областта на вратното сухожилие.
 3.Когато идентификацията се извършва с ушна марка в съответствие с член 59, параграф 1, буква а) от Делегиран регламент (ЕС) 2019/2035, тя се прикрепя към ушната мида на лявото ухо на еднокопитното животно.
 4.Кодът, показан чрез идентификационните средства, посочени в букви а), б), в), д) или е) от приложение III към Делегиран регламент (ЕС) 2019/2035 след инжектиране или поставяне, се записва от лицето, посочено в параграф 1, или на негова отговорност в определеното за целта поле на идентификационния формуляр, който се изисква, за да се подаде заявление за издаване на уникален доживотен идентификационен документ, или директно в раздел I, част А от образеца на идентификационен документ за еднокопитни животни, установен в част 1 от приложение II.
 Член 14
 Отстраняване, изменение или замяна на идентификационните средства и крайните срокове за такива операции
 1.Когато даден транспондер е престанал да функционира и се нуждае от замяна, еднокопитното животно се идентифицира с нов транспондер, който показва нов код, като в този случай новият код на транспондера се въвежда в компютърната база данни и, когато е приложимо, в